Title: Narodne knjižnice u tranziciji
Subtitle: sociološki aspekti
Description: Izdavačka kuća Meridijani izdala je uoči Uskrsa 2020. knjigu autorice Diane Sabolović-Krajine: Narodne knjižnice u tranziciji – Sociološki aspekti. Autorica je rođena u Koprivnici. Nakon završenog studija filozofije i sociologije, a ubrzo i bibliotekarstva, zaposlila se u Knjižnici i čitaonici „Fran Galović“ u rodnom gradu, gdje je punih 14 godina, do 2019., bila ravnateljica. Nakon magisterija 1994., doktorirala je 2016. s temom Narodna knjižnica kao središte lokalne zajednice u suvremenom društvu. U knjizi analizira narodne knjižnice u kontekstu tranzicijskih procesa u hrvatskom društvu. Piše o današnjem stanju u našim knjižnicama, o tome koje bi uloge one trebale imati u budućnosti, a posebno o njihovom značenju u lokalnoj zajednici. Analizirajući društvene promjene koje je donijela suvremena informacijska tehnologija, Diana Sabolović-Krajina piše i o digitalnoj knjižnici kao o prilagodbi na novo vrijeme. Drugi je dio knjige studija slučaja koprivničke knjižnice i čitaonice, odnosno empirijsko istraživanje provedeno 2015. godine o položaju i ulozi narodne knjižnice u jednoj hrvatskoj lokalnoj zajednici.
Subjects: Public libraries, Sociological aspects, Social aspects, Technological innovations, Social change, Aims and objectives, Information society, Surveys, Knjižnica i čitaonica "Fran Galović" (Koprivnica, Croatia)